श्रीनगर । नेशनल कांफ्रेंस (एनसी) के अध्यक्ष फारूक अब्दुल्ला और सत्तारूढ़ पीपुल्स डेमोक्रेटिक पार्टी (पीडीपी) के नजीर अहमद खान ने श्रीनगर लोकसभा उप चुनाव के लिए पर्चा दाखिल किया। फारूक ने श्रीनगर जिला विकास आयुक्त फारूक अहमद लोन के कार्यालय में अपना नामांकन दायर किया। लोन इस लोकसभा सीट के निर्वाचन अधिकारी हैं। इस दौरान फारूक अब्दुल्ला के साथ उनके बेटे और पूर्व मुख्यमंत्री उमर अब्दुल्ला, कांग्रेस नेता जी. ए. मीर और तारिक हमीद कारा भी मौजूद थे। फारूक अब्दुल्ला को कांग्रेस ने अपना समर्थन दिया है।
 पीडीपी के नजीर अहमद खान के नामांकन दाखिल करने के दौरान उनके साथ पार्टी के वरिष्ठ नेता मुजफ्फर हुसैन बेग और इमरान रजा अंसारी मौजूद थे।
 श्रीनगर लोकसभा के चुनाव के लिए मतदान नौ अप्रैल को होगा। तारिक हमीद कारा ने पिछले साल इस लोकसभा सीट और पीडीपी से इस्तीफा दे दिया था। इस वजह से इस सीट पर उपचुनाव हो रहा है। कारा ने पीडीपी से इस्तीफा देकर कांग्रेस की सदस्यता ले ली थी।
 
श्रीनगर । नेशनल कांफ्रेंस के अध्यक्ष फारूक अब्दुल्ला और सत्तारूढ़ पीपुल्स डेमोक्रेटिक पार्टी के नजीर अहमद खान ने श्रीनगर लोकसभा उप चुनाव के लिए पर्चा दाखिल किया। फारूक ने श्रीनगर जिला विकास आयुक्त फारूक अहमद लोन के कार्यालय में अपना नामांकन दायर किया। लोन इस लोकसभा सीट के निर्वाचन अधिकारी हैं। इस दौरान फारूक अब्दुल्ला के साथ उनके बेटे और पूर्व मुख्यमंत्री उमर अब्दुल्ला, कांग्रेस नेता जी. ए. मीर और तारिक हमीद कारा भी मौजूद थे। फारूक अब्दुल्ला को कांग्रेस ने अपना समर्थन दिया है। पीडीपी के नजीर अहमद खान के नामांकन दाखिल करने के दौरान उनके साथ पार्टी के वरिष्ठ नेता मुजफ्फर हुसैन बेग और इमरान रजा अंसारी मौजूद थे। श्रीनगर लोकसभा के चुनाव के लिए मतदान नौ अप्रैल को होगा। तारिक हमीद कारा ने पिछले साल इस लोकसभा सीट और पीडीपी से इस्तीफा दे दिया था। इस वजह से इस सीट पर उपचुनाव हो रहा है। कारा ने पीडीपी से इस्तीफा देकर कांग्रेस की सदस्यता ले ली थी।